[bookmark: _Hlk127955537]Uzaicinājums uz apspriedi ar piegādātājiem
Atklātam konkursam
„Medikamentu un medicīnas preču piegāde”
Iepirkuma identifikācijas Nr. MNP SIA MS 2023/13

	1.
	  Pasūtītāja nosaukums
	Madonas novada pašvaldības SIA „Madonas slimnīca”, vienotais reģistrācijas Nr. 40003356507, adrese: Rūpniecības iela 38, Madona, Madonas novads, LV-4801

	2.
	Pasūtītāja kontaktpersona
	Par iepirkuma procedūru: juriste-iepirkumu speciāliste Agrita Grudule, tālrunis: 64860583, e-pasts: agrita.grudule@madonasslimnica.lv.
Par tehnisko specifikāciju – medicīnas noliktavas vadītāja Taisija Golubeva,mobilais  tālrunis: 26356960, e-pasts: taisija.golubeva@madonasslimnica.lv

	3.
	Apspriedes tiesiskais pamatojums
	Publisko iepirkumu likuma 18.panta 2.1 daļa 

	4.
	Plānotais iepirkuma priekšmets
	Iepirkuma priekšmets ir medikamentu un medicīnas preču  piegāde Madonas novada pašvaldības SIA “Madonas slimnīca“ vajadzībām, saskaņā ar „Tehniskais – finanšu piedāvājums”.
Iepirkuma priekšmets ir sadalīts 2 daļās. Iepirkuma priekšmeta 1.daļa “Medikamenti” sastāv no 226 pozīcijām. Iepirkuma priekšmeta 2.daļa “Medicīnas preces” sastāv no 11 pozīcijām.
CPV kods: 33000000-0.
Līguma termiņš – 36 mēneši no līguma noslēgšanas dienas. 
Pasūtītājs Konkursa rezultātā slēgs vispārīgo vienošanos, kuras ietvaros tiks slēgti piegādes līgumi par katru pozīciju atsevišķi.
Iepirkuma izpildes vieta: Madonas novada pašvaldības SIA “Madonas slimnīca“, Rūpniecības iela 38, Madona, Madonas novads, LV 4801.

	5.
	Apspriedes mērķis
	Informēt piegādātājus par plānoto iepirkumu, apzināt potenciālo pretendentu spējas nodrošināt iepirkuma priekšmetam atbilstošu piedāvājumu saskaņā ar pasūtītāja izstrādāto tehnisko specifikāciju, kā arī iespēju izmantot Publisko iepirkumu likuma 41. panta divpadsmitās daļas 1. punktā minēto izņēmumu 

	6.
	Apspriedes laiks un vieta
	Apspriede paredzēta rakstiskā formā - piegādātājiem jautājumus, komentārus vai ieteikumus par plānotā iepirkuma dokumentāciju sūtīt elektroniski uz kontaktpersonas e-pastu: pasts@madonasslimnica.lv   vai iesniedzot tos Elektronisko iepirkumu sistēmā (EIS) līdz 2023. gada 17. novembra plkst. 8.00.
Piegādātājiem, iesūtot apspriedei informāciju, jāizvērtē vai tā ir uzskatāma par komercnoslēpumu vai konfidenciālu informāciju, ko attiecīgi jānorāda.

	7.
	Apspriežamie jautājumi
	 Kvalifikācijas prasības. 
Tehniskajā specifikācijā – finanšu piedāvājumā norādītā informācija. 
Piedāvājumu vērtēšanas kritēriji.

	8.
	Kvalifikācijas prasības
	Pretendentu  kvalifikācijas prasības un iesniedzamie dokumenti
	Kvalifikācijas prasība
	Iesniedzamais dokuments


	Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. 
Prasība attiecas arī uz personālsabiedrību un visiem personālsabiedrības biedriem (ja
piedāvājumu iesniedz personālsabiedrība) vai
visiem piegādātāju apvienības dalībniekiem (ja piedāvājumu iesniedz piegādātāju apvienība).


	1) Pretendenta reģistrāciju Iepirkuma komisija pārbaudīs publiski pieejamā datubāzē - LR Uzņēmumu reģistrā. 
2) Ārvalstī reģistrētam pretendentam jāiesniedz attiecīgās valsts komercreģistra vai  līdzvērtīgas iestādes izdota reģistrācijas apliecība vai izziņa, kas apliecina, ka pretendents ir reģistrēts normatīvajos aktos noteiktā kārtībā. Ārvalstīs izsniegtiem dokumentiem jābūt  normatīvajos aktos noteiktā kārtībā  apliecinātam tulkojumam latviešu valodā.
3) Ja Pretendents ir personu grupa (piegādātāju apvienība) un uz piedāvājuma iesniegšanas brīdi nav izveidojis personālsabiedrību, tad personu grupa iesniedz visu personu grupas dalībnieku parakstītu vienošanos par kopīga piedāvājuma iesniegšanu, norādot katra apvienības dalībnieka tiesības un pienākumus, iesniedzot piedāvājumu, kā arī attiecībā uz iespējamo līguma slēgšanu.
4) Ja Pretendents ir personu grupa (piegādātāju apvienība) - apliecinājums, ka gadījumā, ja personu grupa tiks noteikta par konkursa uzvarētāju, tā ne vēlāk kā 10 (desmit) darbdienu laikā pēc paziņojuma par iepirkuma procedūras rezultātiem nosūtīšanas Latvijas Republikas normatīvajos aktos noteiktā kārtībā reģistrēs personālsabiedrību ar pilnu atbildību katram dalībniekam.

	Pretendents - fiziskā vai juridiskā persona, vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un ir iesniedzis pieteikumu konkursā atbilstoši Nolikuma prasībām.
Pretendenta pieteikumu jāparaksta pretendenta pārstāvim ar pārstāvības tiesībām vai tā pilnvarotai personai
	Pretendenta pieteikums dalībai konkursā.

	Pretendentam ir tiesības izplatīt piedāvātos medikamentus Eiropas Savienībā, tajā skaitā Latvijas Republikas teritorijā.
	Licences kopija zāļu lieltirgotavas atvēršanai (darbībai), kas saskaņā ar tiesību aktiem nepieciešamas piedāvāto preču izplatīšanai, vai, ja zāļu ražošanas uzņēmums izplata attiecīgajā uzņēmumā ražotas zāles – zāļu ražošanas uzņēmuma licences kopija vai attiecīgas valsts kompetentās institūcijas izdota līdzvērtīgas atļaujas kopija nodarboties ar zāļu izplatīšanu, ja pretendents piedāvā medikamentus.


Citi iesniedzamie dokumenti:
Tehniskā specifikācija - finanšu piedāvājums ;
Pilnvara, ja pretendenta piedāvājumu paraksta pilnvarota persona;
Eiropas vienotais iepirkuma procedūras dokuments:
Pretendents, lai apliecinātu, ka tas atbilst Konkursa nolikumā noteiktajām pretendentu atlases prasībām, saskaņā ar PIL 49. pantu, kā sākotnējo pierādījumu drīkst iesniegt Eiropas vienoto procedūras dokumentu. Tas jāiesniedz, arī par katru personu, uz kuras iespējām pretendents balstās, un par katru tā norādīto apakšuzņēmēju, kura veicamo darbu vērtība ir vismaz 10 000 euro no iepirkuma līguma vērtības, bet ja pretendents ir personu apvienība vai personālsabiedrība – par katru tās dalībnieku. Dokumentu aizpilda http://espd.eis.gov.lv , kur Pretendents to saglabā un iesniedz Pasūtītājam EIS e-konkursu apakšsistēmā. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
Ja pretendents piesaista apakšuzņēmējus, tad par apakšuzņēmējiem, kuru sniedzamā pakalpojuma vērtība ir 10 000 euro vai lielāka no kopējās iepirkuma līguma vērtības, piedāvājumā iesniedz apakšuzņēmējiem nododamo darbu sarakstu un rakstiskus apakšuzņēmēju apliecinājumus atbilstoši apakšuzņēmēja apliecinājuma paraugam.

	9.
	Piedāvājumu vērtēšanas kritēriji
	Piedāvājuma izvēles kritērijs – zemākā cena katrā pozīcijā, saskaņā ar Tehniskajā - finanšu piedāvājumā norādīto piedāvājuma kopējo summu par plānoto apjomu (EUR bez PVN). Pieaugošā cenas kārtībā tiek noteikts Piegādātājs Nr.1, Piegādātājs Nr.2 un Piegādātājs Nr.3. Pasūtītājs preces pasūta no tā Piegādātājam, kurš piedāvājis viszemāko cenu (Piegādātājs Nr.1). Ja Piegādātājs Nr.1 nespēj piegādāt pasūtītās preces, Pasūtītājam ir tiesības preces pasūtīt tam Piegādātajam, kurš piedāvājis nākamo zemāko cenu (Piegādātājs Nr.2), ja arī Piegādātājs Nr.2 preces nespēj piegādāt, Pasūtītājs preces pasūta no Piegādātāja, kurš piedāvājis nākamo zemāko cenu (Piegādātājs Nr.3).

	10.
	Izslēgšanas nosacījumi
	Pretendentu izslēdz no dalības iepirkuma procedūrā Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajos gadījumos. Minētie izslēgšanas iemesli attiecas arī uz PIL 42. panta trešajā daļā noteiktajām personām minētajā PIL 42. panta trešajā daļā noteiktajā apmērā.
Komisija veiks atbilstības pārbaudi par Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētajiem izslēgšanas noteikumiem. Komisija pārbauda pretendentu publiski pieejamās interneta vietnēs:
https://sankcijas.fid.gov.lv/ 
https://sanctionssearch.ofac.treas.gov/  https://www.sanctionsmap.eu/#/main 

	11.
	Apspriedes dokumentēšana un šīs dokumentācijas publicēšana
	Pasūtītājs pēc uzaicinājuma 6. punktā noteiktā termiņa apkopos piegādātāju iesūtīto informāciju. Apspriedē saņemtā informācija, tostarp atbildes uz jautājumiem, tiks dokumentētas, sagatavojot apspriedes ziņojumu.
Apspriedes ziņojumu ir paredzēts sagatavot rakstiski saskaņā ar Publisko iepirkumu likuma 18. panta 2.1 daļas 3. punktu un to nav paredzēts publicēt. 
Apspriedes kopsavilkumu ieinteresētajiem piegādātājiem Pasūtītājs izsniedz trīs darbdienu laikā pēc attiecīga pieprasījuma saņemšanas uz e-pastu: pasts@madonasslimnica.lv  

	12.
	Papildu informācija
	Pasūtītāja un tā pārstāvju sniegtā informācija apspriedes laikā ir uzskatāma par plānotu un provizorisku, un tā var mainīties, izstrādājot iepirkuma dokumentāciju. Minētā informācija nerada juridiskas sekas (tiesības un pienākumus) pasūtītājam un piegādātājiem. 

	13.
	Pielikumi
	Iepirkuma Tehniskā specifikācija – finanšu piedāvājums

